CONSILIUL LOCAL AL MUNICIPIULUI CRAIOVA

                                            HOTĂRÂREA NR. 34
Consiliul Local al Municipiului Craiova, întrunit în şedinţa ordinară din data de 29.01.2009;

Având în vedere raportul nr.9513/2009 al Direcţiei Patrimoniu prin care se propune modificarea Hotărârii Consilului Local al Municipiului Craiova nr.526/2005 referitoare la vânzarea spaţiului  situat în municipiul Craiova, str. Fraţii Buzeşti nr.4A către Partidul Democrat – Organizaţia Judeţeană Dolj şi rapoartele comisiilor de specialitate ale Consiliului Local al Municipiului Craiova nr.41, 42, 43, 45, 46/2009;

 În conformitate cu prevederile Legii nr. 90/2003 privind vânzarea spaţiilor aflate în proprietatea privată a statului sau a unităţilor administrative-teritoriale, destinate sediilor partidelor politice, cu completările ulterioare, şi Hotărârii Guvernului nr. 927/2003 privind aprobarea Normelor metodologice de aplicare a Legii nr. 90/2003;
În temeiul art. 36 alin.2 lit. c coroborat cu alin.5 lit.b, art.123, art.45 alin.3 şi art.61 alin.2  din Legea nr. 215/2001, republicată, privind administraţia publică locală;

hotărĂŞte:

Art.1. Se aprobă modificarea art.1 din Hotărârea Consiliului Local al Municipiului Craiova nr.526/2005 prin înlocuirea denumirii Partidul Democrat cu Partidul Democrat Liberal şi majorarea suprafeţei spaţiului de la 227,10 mp. la 319,76 mp.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară,  Direcţia Contencios Juridic şi Asistenţă de Specialitate, Regia Autonomă de Administrare a Domeniului Public şi Fondului Locativ şi Partidul Democrat Liberal vor aduce la îndeplinire prevederile prezentei hotărâri. 
	   PREŞEDINTE DE ŞEDINŢĂ,
	CONTRASEMNEZĂ,

	
	SECRETAR,

	Nicoleta MIULESCU

